Haicu
Haicu (haicu, haicus, pl. haicua, n.; Iaponice: 俳句|俳句) est genus poesis Iaponicum tribus vinctum versibus, cum forma V, VII, V on. Haec Iaponice valent fere id quod 'tempora' Latine, ubi brevis syllaba singulis temporibus constat, ceterae binis. In iis linguis, Europaeis quae temporum rationem non habent, ratio plerumque fit syllabarum.

Exempla 
 古池や蛙飛込む水の音
furu ike ya 
kawazu tobikomu 
mizu no oto (XLVI - Basho - R.C.)

Quod nostra lingua legitur:
lacus antiquus
cum ranae insiliunt 
sonitus aquae.

Et

O vetus stagnum!
Rana de ripa salit
ac sonant aquae.

Opaca fronde 
Sodalicium Haicubus Latine Pangendis Romanum "Opaca Fronde" novum est inceptum sermonis Latini vivi creative usurpandi hac in Europa, quae culturae Latinae gazam thesaurumque magis in dies a necessitudine historiaque gentium Europaearum animedvertit abalienatum, ut periculum re sit ne ipsa Latinitas suum tandem in plagis occiduis penitus amittat locum. Finis et scopus sodalium Opaca Fronde est carmina componere Latina per formam animumque haicuum (quae quidem sunt poemata litterarum Iaponicarum classica), quin autem spiritum praeceptaque abdicemus litteraturae Latinae et classicae et insequentium aetatum.

Notae

Nexus interni
Cid Corman
Pentedistichon
Gary Snyder
Waka

Nexus externi 
Octo haicua Latine a Stephano Coombe et quinque a Maximo Scorsone apud Poesin Latinam 
Harundine, Societas Flandrica Haicubus Latinis Pangendis, quae duo libros iam edidit 
Opaca Fronde, Sodalicium Haicubus Latine Pangendis Romanum 

Genera litterarum
Poesis
Verba Iaponica mutuata